als_Latn dik_Latn sag_Latn
Humbja nuk është përtypur lehtë nga trajneri Gianni De Biasi, i cili pas ndeshjes deklaroi se është mjaft i mërzitur nga kjo disfatë me Luksemburgun.
“Humbje që peshon në mënyrë të pabesueshme ndaj një skuadre që s’ka cilësitë tona, por që ka dëshirë më shumë se sa ne për të luftuar dhe arritur rezultat. Gjë që Shqipëria ka pasur dy vjet pas Evropianit nuk e gjetëm më atë vendosmëri dhe dëshirë për të luftuar për të arritur objektivat. Ekipin e kam nën kontroll, por duhet të japë më shumë nga dëshira. Kaluam në avantazh dhe patëm raste tre apo katër për të shënuar. Mund të dilte me të kuq një futbollist. Arbitri mendoi se meqë ishte miqësore të mos jepte të kuq. Kur je në avantazh nuk duhet të shpërdorosh. Bëmë gabime te dy golat, por duhet të përmirësohemi. Përpara se të shkonim në Evropian dhe brenda kompeticionit treguam se kishim të tjera cilësi, mes grindës, vendosmërisë dhe ndihmës mes njëri-tjetrit, tha De Biasi.
Sfida e ardhshme do të jetë më 11 qershor në Izrael, me De Biasin që duhet të motivojë kuqezinjtë.
“Duhet të gjejmë brenda vetes dhe jo të gjejmë motivime të tjera për të shkuar përpara. Ndoshta dikush vuan shumë, por megjithatë kemi lojtarë që mund të japin më shumë se kaq, duke nisur nga ndeshja e ardhshme. Do të shkojmë në meshë njëherë më shumë”, deklaroi tekniku italian.
als_Latn als_Latn als_Latn als_Latn